**GRADONAČELNIK**

**KLASA: 372-01/18-01/23**

**URBROJ: 2182/10-02-18-4**

**Knin, 2. studenog 2018. godine**

 Na temelju članka 6. stavak 1. Zakona o zakupu i kupoprodaji poslovnoga prostora ("Narodne novine“ broj 125/11 i 64/15), članka 5. stavak 1. točke 1. Odluke o zakupu i kupoprodaji poslovnog prostora u vlasništvu Grada Knina („Službeni vjesnik Šibensko-kninske županije“ broj 4/12, 2/14, 6/14 i „Službeno glasilo Grada Knina“ broj 7/15 i 8/18), Zaključka o raspisivanju javnog natječaja za davanje u zakup poslovnih prostora KLASA:­ 372-01/18-01/23, URBROJ: 2182/10-02-18-3 od 2. studenog 2018. godine i članka 45. stavka 6. točke 21. Statuta Grada Knina („Službeni vjesnik Šibensko-kninske županije“ broj 7/09, 3/13 i 11/13- pročišćeni tekst i „Službeno glasilo Grada Knina“ broj 4/14, 2/18 i 6/18-pročišćeni tekst), gradonačelnik Grada Knina, raspisuje

**J A V N I N A T J E Č A J**

**ZA DAVANJE U ZAKUP POSLOVNIH PROSTORA**

1.Raspisuje se javni natječaj za davanje u zakup poslovnih prostora u Gradu Kninu za:

 **1.1. poslovni prostor u prizemlju V. dilatacije zgrade (P3 +P4+P5+P6) anagrafske oznake Gospe Velikoga Hrvatskog Krsnog Zavjeta 9, Knin, položen na k.č.br. 3018/14, zk.ul. 4354, KO Kninskopolje,**

 **- korisna površina : 168,40 m2**

 **- namjena: uslužna djelatnost (financijske djelatnosti)**

 **- početna cijena: 14,20 kn/1m2**

 **Početna cijena zakupnine se uvećava za zakonsku stopu PDV-a.**

 **Poslovni prostor se daje u zakup u ROH BAU stanju.**

**1.2. poslovni prostor anagrafske oznake Vukovarska 8, Knin, položen na čest.zgr.927,KO Kninskopolje, broj poduloška 139/ zk.ul. 1719, šifra prostora 1005450**

 **- korisna površina : 16,80 m2**

 **- namjena: proizvodna ili uslužna djelatnost**

 **- početna cijena : 12,20 kn/1m2 za proizvodnu djelatnost**

 **- početna cijena: 21,00 kn/1m2 za uslužnu djelatnost**

 **Početna cijena zakupnine se uvećava za zakonsku stopu PDV-a.**

**1.3. poslovni prostor anagrafske oznake Vukovarska 6, Knin, položen na čest.zgr.927, KO Kninskopolje, broj poduloška 137/ zk.ul. 1719, šifra prostora 1005430**

 **- korisna površina : 40,20 m2**

 **- namjena: proizvodna ili uslužna djelatnost**

 **- početna cijena : 10,80 kn/1m2 za proizvodnu djelatnost**

 **- početna cijena: 17,60 kn/1m2 za uslužnu djelatnost**

 **Početna cijena zakupnine se uvećava za zakonsku stopu PDV-a.**

*2. Poslovni prostori se daju u zakup na određeno vrijeme od 5 (pet) godina, izuzev za poslovni prostor pod točkom 1.1., pozivom na odredbu članka 4. stavak 2. Odluke o zakupu i kupoprodaji poslovnog prostora u vlasništvu Grada Knina („Službeni vjesnik Šibensko-kninske županije“ broj 4/12, 2/14, 6/14 i „Službeno glasilo**Grada Knina“ broj 7/15 i**8/18),**zbog potrebe za značajnijim ulaganjima u isti, koji se daje u zakup na određeno vrijeme od 10 (deset) godina.*

*3. Zakupnina će se plaćati unaprijed, najkasnije do 10 – og (desetog) u mjesecu.*

*4. Ugovor o zakupu poslovnog prostora se ovjerava kod javnog bilježnika, kao ovršna isprava – solemnizacija, a troškove ovjere snosi zakupnik.*

 **OBVEZNI PODACI I DOKUMENTACIJA ZA NATJECATELJA SU:**

1. **Pisana ponuda - koja treba sadržavati podatke:**

**a) za pravnu osobu: naziv, adresu sjedišta, MBS i OIB, žiro – račun,**

 **za fizičku osobu - vlasnika obrta ili osobu koja obavlja samostalnu**

 **profesionalnu djelatnost : ime, prezime, adresu prebivališta, JMBG i OIB**

 **vlasnika obrta, naziv i adresu obrta, MBO i OIB,**

 **b) točno naznačen iznos zakupnine kojeg natjecatelj nudi po 1 m2mjesečno,**

 **c) precizno naznačenu djelatnost koju natjecatelj namjerava obavljati u poslovnom prostoru.**

1. **Potrebna dokumentacija za natjecatelja:**
2. **- pravnu osobu - original ili ovjerena preslika rješenja o upisu u sudski registar sa svim prilozima, ne starija od 6 (šest) mjeseci;**

**- fizičku osobu – obrtnika, presliku osobne iskaznice, original ili ovjereni**

 **izvod iz obrtnog registra, ne stariji od 6 (šest) mjeseci, preslika obrtnice**

 **ako se radi o obrtu;**

 **- za udruge ili političke organizacije original ili ovjerena preslika rješenja o**

 **registraciji, ne starija od 6 (šest) mjeseci,**

 **b) original ili ovjerena preslika BON 1 (samo za pravne osobe) ne stariji od 30**

 **dana,**

1. **original ili ovjerena preslika BON 2 podaci o solventnosti (samo za pravne**

 **osobe) ne stariji od 30 dana.**

 **Natjecatelj je dužan priložiti i:**

**- potvrdu o izmirenim obvezama prema državnom proračunu,**

**- potvrdu Grada Knina sa osnova korištenja poslovnog prostora kao fizička ili pravna osoba,**

**- dokaz o izvršenoj uplati jamčevine u trostrukom iznosu od početne zakupnine uvećane za PDV na žiro-račun Grada Knina, broj: HR5224070001819600001 otvoren kod OTP banke, Zadar, model: 68 poziv na broj odobrenja: 7722 - OIB (ponuditelja) i uplatnicu priložiti uz natječajnu dokumentaciju;**

**- bjanko zadužnica ovjerena kod javnog bilježnika na iznos od 10.000,00 kuna za osiguranje naplate zakupnine i drugih obveza iz Ugovora o zakupu poslovnog prostora, sukladno Pravilniku o obliku i sadržaju bjanko zadužnice („Narodne novine“ broj 115/12);**

**Dokazi i isprave za osobe koje imaju prvenstveno prava na sklapanje Ugovora, važeći original ili ovjerenu presliku:**

1. **uvjerenje nadležnog ureda državne uprave u jedinici područne (regionalne) samouprave za članove obitelji smrtno stradalog, zatočenog ili nestalog hrvatskog branitelja iz Domovinskog rata i hrvatske ratne vojne invalide iz Domovinskog rata,**
2. **potvrda Ministarstva obrane Republike Hrvatske odnosno Ministarstva unutarnjih poslova za dragovoljce i ostale hrvatske branitelje iz Domovinskog rata i članova njihovih obitelji,**

 **c) uvjerenje MIORH–a da ne koristi mirovinu ostvarenu po osnovu Zakona o pravima hrvatskih branitelja iz Domovinskog rata i članova njihovih obitelj.**

*5. U javnom natječaju ne može sudjelovati zakupnik ili bivši zakupnik poslovnog prostora Grada koji po bilo kojem osnovu ima dug prema državnom proračunu i Gradu iz ugovora o zakupu u svojstvu zakupca poslovnog prostora, kao fizičke ili pravne osobe.*

*6. Ako natjecatelj čija je ponuda izabrana kao najpovoljnija ne sklopi ugovor o zakupu poslovnog prostora najkasnije u roku od 8 (osam) dana od dana pozivanja na sklapanje ugovora i ne preuzme poslovni prostor u određenom roku, smatra se da je odustao od ugovora i Grad zadržava uplaćenu jamčevinu po natječaju.*

*7. Poslovni prostor se daje u stanju u kakvom se nalazi, o čemu se sačinjava zapisnik, a troškove uređenja i privođenja ugovorenoj namjeni snosi zakupnik bez prava potraživanja za utrošena sredstva.*

*8. Zakupnik je poslovni prostor dužan urediti i privesti ugovorenoj namjeri vlastitim sredstvima bez prava povrata istih, sukladno Odluci o zakupu i kupoprodaji poslovnog prostora u vlasništvu Grada Knina („Službeni vjesnik Šibensko- kninske županije“ broj 4/12, 2/14 i 6/14 i „Službeno glasilo Grada Knina“ broj 7/15 i 8/18*)*.*

*9. Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji („Narodne novine“ broj 94/01, 122/02, 17/04, 48/04, 92/05, 107/07 ,65/09, 146/10,55/11, 140/12, 19/13, 33/13, 148/13 i 92/14) trebaju se pozvati na pravo prvenstva uz pravovaljani pisani dokaz o svojem statusu, ne stariji od 6 mjeseci.*

*10. Zakupnik je dužan započeti s obavljanjem djelatnost u ugovorenom roku,* ***a najkasnije*** *roku od 60 dana od dana sklapanja ugovora o zakupu u skladu sa Odlukom o zakupu i kupoprodaji poslovnog prostora u vlasništvu Grada Knina.*

*11. Na javni natječaj se mogu javiti pravne i fizičke osobe koje ispunjavaju uvjete natječaja za davanje u zakup poslovnog prostora.*

*12. Početni iznos zakupnine za poslovni prostor Grada određuje se Odlukom o visini zakupnine za poslovne prostore Grada Knina („Službeni vjesnik Šibensko-kninske županije broj: 13/13, 6/14 i „Službeno glasilo Grada Knina“ broj 5/18 i 10/18). Ako za vrijeme trajanja zakupa dođe do povećanja zakupnine prema Odluci, zakupnik se obvezuje pristati na istu. Zakupniku koji u potpunosti izvršava obveze iz ugovora o zakupu, Grad može najkasnije 60 (slovima: šezdeset) dana prije isteka roka na koji je ugovor sklopljen, ponuditi sklapanje novog ugovora o zakupu.*

*13. Javni natječaj će se provesti prikupljanjem pisanih ponuda u zatvorenim omotnicama.*

*14. Ponude se podnose osobno u pisarnicu, ured broj 22 ili šalju preporučeno poštom, u zatvorenoj kuverti, na adresu:*

**Grad Knin**

**Povjerenstvo za provođenje postupka za davanje u zakup poslovnih prostora**

**Dr. Franje Tuđmana br. 2**

**22300 Knin**

**„ ZA JAVNI NATJEČAJ ZA POSLOVNI PROSTOR - NE OTVARATI“**

 *Javni natječaj objavit će se na službenoj internet stranici Grada Knina www.knin.hr., i na oglasnoj ploči gradske uprave Grada Knina.*

*15.* ***Ponude na javni natječaj mogu se podnijeti u roku od 8 (osam) dana od dana objave na internet stranici Grada Knina, odnosno od 2. studenog 2018. godine do 10. studenog 2018. godine.***

***Zadnji dan za predaju dokumentacije je dan 10. studenog 2018. godine.***

*16****.*** *Nepotpune, nejasne i nepravodobne ponude neće se razmatrati.*

*17. Sve ostale obavijesti i informacije te odgovor o razgledanju poslovnog prostora mogu se dobiti na tel. 022/664-434 u radnom vremenu od 8-13 sati svakim radnim danom.*

*18.* *Gradonačelnik zadržava pravo poništenja ovog javnog natječaja, bez obrazloženja prije istekla roka trajanja javnoga natječaja i nakon isteka, ali prije otvaranja pristiglih ponuda po javnom natječaju.*

 **GRADONAČELNIK**

 **GRADA KNINA**

 **dr.sc. Marko Jelić**